Karen Bodden
Karen Bodden is en Politikerin ut Belize (PUP).

Bodden weer Schoolmeestersche an dat Wesley College un an dat University College of Belize, hett för dat National Drug Abuse Control Council un dat Rehabilitaschoons- un Bildungsprogramm von dat Belize Central Prison arbeidt un weer toletzt Schoolmeestersche un Vertroonslehrerin an de Sadie Vernon Technical High School in Belize-Stadt.

2011 is se von de PUP as Börgermeester-Kannedatin för de Wahl to’n Stadtraad von Belize-Stadt nomineert worrn, kunn sik bi de Wahl an’n 7. März 2012 mit 36,6 % von de Stimmen denn aver nich gegen Darrell Bradley von de UDP dörsetten.

Se weer von 2012 bet März 2014 för de Oppositschoonspartei PUP Maat von’n Senaat von Belize. Se müss ehren Seet in’n Senaat afgeven, as de PUP ehr un Collet Montejo gegen Anthony Sylvestre Jr. un Patrick Andrews uttuuscht hett.

Footnoten 

Fru
Politiker (Belize)
Senater (Belize)
Börger von Belize
Boren in dat 20. Johrhunnert
Maat von de People’s United Party